A touz ces qui verront et orront ces présentes lettres, je Guillaume d’Arcyes sires de Pisy, salut. Saichent tuit que en la présence de noble homme Monsieur Erart mon frère, je hai eu et receu de religieux hommes l’abbé et le convent de Pontigny, de l’ordre de Cystiaux, de la diocese d’Auceurre, ou non de noble homme Mgr Jehan de Vergy et de noble dame Madame Marguerite sa femme, pour raison de la vençon de la ville de Venousse, mil et cinq cenz livres de petiz tournois, à moy comme à procureur desdiz seigneur et dame, baillez et nombrez desdiz religieux, de laquelle somme d’argent dessus dite, je, ou non dessusdit, comme procureres; me tien pour bien paiez et lesdiz religieux en clame quittes. Ou tesmoing de laquele chose je hai seellées ces lettres de mon seel douquel je use; données en l’an de grâce MCCXCV, le samedi apres le Saint-Mathieu l’apostre.